### 5.      Beslutning om tilkøb af serviceniveau hos Vestsjællands Brandvæsen

**Åbent**

Sagsnr.: 326-2016-29204       J.nr.: 14.00.08           Zelma Knudsen.:
326-2018-240646

**Sagstype**

Beslutning

**Resume og sagens baggrund**

Beredskabskommissionen besluttede, at den igangværende revision
af Plan for Risikobaseret Dimensionering skulle ende med et udkast, der var
fagligt forsvarligt, ensrettede serviceniveauet og havde fokus på besparelser.
Beredskabskommissionen besluttede på sit møde den 25. maj, at de enkelte
ejerkommuner skulle have mulighed for tilkøb af serviceniveau.

På mødet den 24. august 2018 tiltrådte
Beredskabskommissionen et oplæg til principper for betalingsmodeller for tilkøb
af serviceniveau. Oplægget er vedlagt som bilag. Hovedprincippet er, at den
pågældende kommune skal dække omkostningerne ved det tilkøbte højere serviceniveau.

**Indstillinger**

Direktøren indstiller, at Kalundborg Kommune tilkøber
redning på fjord og hav (svarende til nuværende serviceniveau) for kr. 45.000.

**Behandling**

Økonomiudvalget, Kommunalbestyrelsen

**Sagsfremstilling**

De kommunale redningsberedskaber har pligt til at foretage
redning i søer, i vandløb og i havne. Det kan dog være hensigtsmæssigt, at det
kommunale redningsberedskab også kan foretage redning på fjord og hav, da
beredskabet i forvejen er til stede i lokalområdet og grænsen mellem
eksempelvis redning i [adresse] og [adresse] kan være uskarp ved
en konkret hændelse. Merudgiften til redning i [adresse] og hav er endvidere
begrænset, hvorfor Kalundborg Kommune tidligere har valgt at have denne service
med i sit redningsberedskab.

Hovedprincippet er, at den pågældende kommune skal dække
omkostningerne ved det tilkøbte højere serviceniveau. Der er en række lokale
forhold, der medfører, at der ikke er udarbejdet generelle betalingsprincipper.
I stedet udarbejdes en konkret aftale for hvert tilkøb af serviceniveau. Det er
en forudsætning, at afregningerne skal være administrativt enkle.

Hvis en kommune på et tidspunkt beslutter, at den ikke
ønsker til tilkøbe et højere serviceniveauer, og denne beslutning
implementeres, så er det ikke muligt at "genindkøbe" det højere
serviceniveau indenfor den samme økonomiske ramme.

Hvert år udarbejdes der ultimo året en status for årets
tilkøb incl. aktivitet og økonomi. Hvis den reelle omkostning afviger
væsentligt fra det fakturerede beløb tillægges merudgiften eller fradrages
mindreudgiften på afregningen for det efterfølgende år.

Ejerkommunerne forventes selv at indarbejde de økonomiske
konsekvenser af en beslutning om tilkøb af serviceforøgelse. VSBS skal have et
varsel for ophør af tilkøb af serviceforøgelse på 6 måneder.

**Økonomiske konsekvenser**

Ingen. Det forventes, at udgiften kan afholdes indenfor
rammerne af den nuværende drift.

**Økonomiudvalgets møde den 24.
oktober 2018:**

Anbefales.

**Bilag**

|  |  |
| --- | --- |
| Bilag: Risikobaseret dimensionering - betalingsmodeller ved tilkøb af serviceniveau | 326-2018-240687 |